Muzeji razvijaju digitalnu tehnologiju
Umetnički muzeji sve više pokušavaju da posetu muzeju pretvore u multimedijski doživljaj 
Centar za američku umetnost Fondacije „Lus“, nije muzej na kakav ste navikli. To je otvoreni skladišni objekat Muzeja američke umetnosti institucije „Smitsonijen“. U njemu je smešteno 3300 umetničkih radova, sa malo preostalog prostora za pisane informacije. Džordžina Gudlender je bila zadužena da pronađe način da se to izvede. Posetioci mogu da dođu do podataka o radovima i 1200 umetnika koji su ih stvorili u jednoj od deset kompjuterskih stanica raspoređenih unaokolo. Rešenje je bila zvučna tura. Informacija o oko dve stotine radova je dostupna preko mobilnog telefona ili MP3 plejera koje obezbeđuje muzej. U Nacionalnoj umetničkoj galeriji, posetioci slušaju kustosa koji im govori o portretu Đinevre de’Benči, Leonarda Davinčija. Snimljeni vodiči se koriste u Nacionalnoj galeriji od 1960-ih, ali digitalna tehnologija sada daje posetiocima veću slobodu. Oni besplatno mogu da iznajme MP3 plejer i pritiskom na šifru mogu da izaberu rad o kojem žele nešto da saznaju. Lin Rasel vodi obrazovno odeljenje u galeriji. To je zvučni vodič za decu, kojim je obuhvaćeno 50 radova iz zbirke, kao što je „Spomenik pukovniku Šou“ (Show Memorial) američkog umetnika iz 19. stoleća, Ogastasa Sent-Godensa. Džon Gordi je doveo u galeriju svog 11-ogodišnjeg sina Maksa. „ Zvučni vodiči su popularni, ali morate da pozajmite plejer. U Nacionalnom muzeju američkih Indijanaca, posetioci jedne izložbe se pozivaju da koriste svoje mobilne telefone. Oznake pored umetničkih dela, ukazuju da putem telefona mogu da se dobiju i dodatne informacije. Ovaj znak je zapravo šifra ili čip za telefon. Zahvaljujući telefonu sa kamerom i specijalnim programom, posetilac skenira grafički znak i uspostavlja vezu sa muzejskim veb sajtom. Džejson Vigfild, koji razvija muzejski veb, kaže da preko ugrađenih čipova i sam dobija informacije. Naravno, i dalje ima onih koji jednostavno žele da posmatraju umetničko delo i oni to mogu da rade. Ali muzeji sve više nude opcije kao što su informacioni čipovi - za one koji žele više.